Biðja nágranna Sementsreitsins að kveikja ljósin Dreifibréf var nýverið sent til þeirra íbúa á Akranesi sem búa í nágrenni við Sementsreitinn . Þar eru þeir beðnir um að hjálpa aðeins til við gerð kvikmyndarinnar Fast - 8 . Íbúar eru beðnir um að kveikja á sem flestum ljósum heima hjá sér yfir daginn , bæði úti - og inniljósum , á þeirri hlið húsa sinna sem snýr að Sementsreitnum . Í bréfinu segir orðrétt : „ Við vitum að þetta hljómar undarlega en þetta mun víst hjálpa til við gerð kvikmyndarinnar . “ Undirbúningur fyrir tökur á kvikmyndinni stendur nú yfir og er stefnt að því að þær hefjist í vikunni . Hugsanlega hafa einhverjir tekið eftir þyrlunni sem byrjaði að sveima yfir svæðinu í dag og má búast við að umstangið muni aukast talsvert á næstu dögum .